ADVANC โบรกฯชูหุ้น Big Cap ขึ้นช้ากว่ากลุ่ม SET50 แนะซื้อเป้า 216 บ.
ADVANC โบรกฯชูหุ้น Big Cap ขึ้นช้ากว่ากลุ่ม SET50 แนะซื้อเป้า 216 บ.
9 ธ.ค. 2563

บล.ฟินันเซีย ไซรัส ระบุในบทวิเคราะห์วันนี้(9 ธ.ค.63) บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC เป็นหุ้น Big Cap ที่ราคายังปรับตัวขึ้นน้อยกว่าหุ้น SET50 อื่นๆ ทำให้มีโอกาสปรับตัวขึ้นตามและเป็นเป้าของกระแสเงินทุนที่ไหลเข้าในฐานะ Laggard Play
คาดผลการดำเนินงานผ่านจุดต่ำสุดแล้วในไตรมาส 2/63-ไตรมาส 3/63 และทยอยฟื้นตัวตามทิศทางเศรษฐกิจในประเทศ รวมถึงรายได้จาก Roaming และซิมนักท่องเที่ยวที่จะกลับมาในระยะถัดไปหลังการทยอยแจกจ่ายวัคซีน COVID-19 และผ่อนปรนมาตรการคุมการเดินทางระหว่างประเทศ แนะนำ ซื้อ ราคาเป้าหมาย 216 บาท